钦定古今图书集成/理学汇编/学行典/第186卷 > 阳城
## 钦定古今图书集成/理学汇编/学行典/第186卷 > 阳城

按《唐书阳城传》，“阳城字亢宗，定州北平人，徙陜州夏
县，世为官族，及进士第，乃去隐中条山，与弟阶域常
易衣出。年长不肯娶，谓弟曰：‘吾与若孤惸相育，既娶
则间外姓，虽共处而益疏，我不忍’。”弟义之，亦不娶，遂
终身寡。妹依城居，其子四十馀，痴不知人，城常负以
出入。始，妹之夫客死远方，城与弟行千里，负其柩归
葬。陕虢观察使李泌荐诸朝，诏以著作佐郎召。城自
称多病，不堪奔奉，泌不敢强。及为相，又言之，召拜左
谏议大夫，下迁国子司业。引诸生，告之曰：“凡学者所
以学，为忠与孝也。诸生有久不省亲者乎？”明日，谒城
还养者二十辈，有三年不归侍者，斥之。简孝秀德行
升堂上不率教者，皆罢。躬讲经籍，其徒斤斤皆有法
度。出为道州刺史。顺宗立，召还城，而城已卒。